Keruntuhan Hotel Xinjia Express

Hotel Xinjia Express (Bahasa Cina: 欣佳酒店; pinyin: Xīnjiā Jiǔdiàn), adalah sebuah hotel yang digunakan untuk kuarantin bagi pesakit COVID-19 di Daerah Licheng, Quanzhou, Wilayah Fujian, China, yang runtuh pada 7 Mac 2020.

Latar belakang
Hotel Xinjia yang ketinggiannya 6.5-tingkat mula beroperasi pada bulan Jun 2018 dan mempunyai 80 bilik di tingkat 4 hingga ke-7. Semasa pandemik COVID-19, hotel ini digunakan untuk kuarantin para pesakit COVID-19.

Keruntuhan
Pada 19:15 pada 7 Mac 2020, Xinjia Hotel secara tiba-tiba runtuh. Seorang saksi mengatakan bahawa dia telah mendengar bunyi dentuman kuat dari kaca luar dari hotel berkenaan. Dia kemudian menyaksikan seluruh bangunan runtuh dalam masa beberapa saat. Seorang pekerja hotel menyatakan kerja pembinaan telah dilakukan kepada asas struktur.

Kerja penyelamatan
Kira-kira 70 orang terperangkap dalam runtuhan itu. Selepas insiden, Briged Bomba Fujian menghantar 26 kereta bomba dan 147 anggotanya untuk menyelamatkan mangsa. 32 mangsa telah diselamatkan pada jam 21:50 hari itu. Pada 22:14, Briged Bomba Putian tiba di hotel. Sekurang-kurangnya 47 mangsa telah berjaya diselamatkan setakat 8 Mac 2020. Pada 12 Mac 2020, kesemua 71 mangsa, termasuk 29 mayat telah dibawa keluar dari runtuhan.

Penyiasatan
Polis memulakan siasatan mengenai seseorang bernama En. Yang, pemilik hotel berkenaan.

Pada 10 Mac 2020, Timbalan Menteri Perancangan Pengurusan Kecemasan Shang Yong, menyatakan bahawa kejadian ini relevan dengan tanggungjawab keselamatan dalam pengeluaran, dan beliau juga menyatakan bahawa kejadian itu akan diselidiki sepenuhnya dan tanggungjawab undang-undang akan diteruskan.

Pada 12 Mac 2020, Majlis Negara Republik Rakyat China mengumumkan untuk menubuhkan satu pasukan bagi menyiasat insiden runtuhan itu, dan melantik Fu Jianhua sebagai ketua pasukan.

Rujukan 

Pandemik COVID-19
2020 di China